ლოის ოპენდა

იკომა-ლოის ოპენდა (დ. 16 თებერვალი, 2000) — ბელგიელი პროფესიონალი ფეხბურთელი, რომელიც თამაშობს თავდამსხმელის პოზიციაზე სერია -ს კლუბ „იუვენტუსში“, იჯარით ბუნდესლიგის კლუბ „ ლაიფციგიდან“ და ბელგიის ეროვნულ ნაკრებში.

საკლუბო კარიერა
ადრეული კარიერა
ოპენდა ახალგაზრდულ გუნდში თამაშობდა „პატრო ოტეესა“ და „რფკ ლიეჟში“, სანამ „სტანდარდ ლიეჟის“ ახალგაზრდულ აკადემიას შეუერთდებოდა.

კლუბი ბრიუგე
2015 წელს ის „კლუბ ბრიუგეს“ აკადემიაში გადავიდა, სადაც უფროს გუნდში დებიუტი 2018 წლის 10 აგვისტოს „კორტრაიკის“ წინააღმდეგ ბელგიის პრო ლიგაში შეასრულა. ოპენდამ 80-ე წუთის შემდეგ იელე ვოსენი შეცვალა.

იჯარით ვიტესეში
2020 წლის 21 ივლისს, ოპენდა შეუერთდა ჰოლანდიის ერედივიზიაშის კლუბ „ვიტესეს“ ერთწლიანი იჯარით. მან კლუბის შემადგენლობაში პირველი გოლი 3 ოქტომბერს გაიტანა, „ჰერაკლეს ალმელოს“ 3–0 მოგებულ მატჩში. „ვიტესემ“ ნიდერლანდების თასის ფინალში მიაღწია, მაგრამ „აიაქსთან“ 2–1 დამარცხდა. ოპენდამ არნემში დაფუძნებული გუნდის ერთადერთი გოლი გაიტანა. 2021 წლის ივნისში, ოპენდა „ვიტესეს“ კიდევ ერთი სეზონით იჯარით დაუბრუნდა.

ლანსი
2022 წლის 6 ივლისს, ლენსმა გამოაცხადა ოპენდასთან ხუთწლიანი კონტრაქტის გაფორმება კლუბ ბრიუგესთან. თავდამსხმელმა პირველი გოლი 22 ივლისს, ამხანაგურ თამაშში, მილანის ინტერის წინააღმდეგ გაიტანა. 28 ოქტომბერს, მან ლენსის შემადგენლობაში პირველი ჰეთ-თრიკი შეასრულა „ტულუზასთან“ 3-0 მოგებულ მატჩში. რვა მატჩის შემდეგ, როდესაც გოლი არ გაუტანია, 2023 წლის 12 მარტს, მან ლიგა 1-ში ყველაზე სწრაფი ჰეთ-თრიკი ოთხ წუთსა და 30 წამში შეასრულა „კლერმონთან“ 4-0 მოგებულ გასვლით მატჩში, რითაც მოხსნა მეტ მუსილუს წინა რეკორდი.

 ლაიფციგი
2023 წლის 14 ივლისს, ოპენდამ ხუთწლიანი კონტრაქტი გააფორმა ბუნდესლიგის კლუბ „ლაიფციგთან“. ტრანსფერის საფასური 43-დან 46 მილიონ ევრომდე იყო, პოტენციური ბონუსებით კი 6 მილიონ ევრომდე. 19 აგვისტოს, მან პირველი გოლი გაიტანა ბუნდესლიგაში დებიუტში, „ბაიერ ლევერკუზენთან“ 3-2 წაგებულ მატჩში. 4 ოქტომბერს, მან ჩემპიონთა ლიგაზე პირველი გოლი გაიტანა „მანჩესტერ სიტისთან“ საშინაო მატჩში, სადაც 1-3 წააგო. 28 ნოემბერს, ოპენდამ „მანჩესტერ სიტის“ სტადიონზე ორი გოლი გაიტანა „მანჩესტერ სიტისთან“, თუმცა მისმა გუნდმა 3-2 წააგო. მან კლუბში სადებიუტო ბუნდესლიგის სეზონი 24 გოლით საუკეთესო ბომბარდირად დაასრულა, ლიგაში მხოლოდ ჰარი კეინსა და სერჰუ გირასის ჩამორჩა.

2024 წლის 31 აგვისტოს, ოპენდამ ორი გოლი გაიტანა ბაიერ ლევერკუზენის წინააღმდეგ 3–2 გასვლით მატჩში, რითაც პირველად 15 თვის შემდეგ შეწყვიტა მათი წაუგებელი სერია ბუნდესლიგაში.

იუვენტუსი
2025 წლის 1 სექტემბერს, ოპენდამ სერია -ს კლუბ „იუვენტუსთან“ 3.3 მილიონი ევროს ოდენობის იჯარის კონტრაქტი გააფორმა, გარკვეული პირობების დაცვით კი, 40.6 მილიონ ევროდ გამოსყიდვის ვალდებულებით.

საერთაშორისო კარიერა
2022 წლის 18 მაისს, ოპენდა შეიყვანეს 2022–23 წლების უეფას ერთა ლიგის ოთხი მატჩისთვის, რომლებიც 2022 წლის 3, 8, 10 და 13 ივნისს, შესაბამისად, ნიდერლანდების, პოლონეთის (ორჯერ) და უელსის წინააღმდეგ უნდა გამართულიყო. მან ერთა ლიგაზე უელსის წინააღმდეგ კვლავ ითამაშა 2022 წლის 13 სექტემბერს.

2022 წლის 10 ნოემბერს იგი შეიყვანეს ყატარში გასამართი 2022 წლის ფიფა-ს მსოფლიო ჩემპიონატის საბოლოო განაცხადში.

პირადი ცხოვრება
ბელგიაში დაბადებული ოპენდა მაროკოული და კონგოური წარმოშობისაა.

ჯილდოები
კლუბი ბრიუგე
ბელგიის პირველი დივიზიონი: 2019-20
ბელგიის სუპერთასი: 2018
ლაიფციგი
გერმანიის სუპერთასი: 2023
ინდივიდუალური
ერედივიზიის თვის საუკეთესო ფეხბურთელი: მაისი 2022
 ლიგა 1-ის თვის საუკეთესო ფეხბურთელი: მარტი 2023, აპრილი 2023
 ლიგა 1-ის წლის საუკეთესო გუნდი: 2022-23